《蓬亭晚眺》
明代·麦应中

杪岁蓬亭道，临流眺夕阴。碧云千嶂合，暝色一江深。

客思催寒棹，乡心折暮砧。远天无限意，聊自发长吟。

作者简介：麦应中，初名来牟，字孺时。东莞人。明神宗万历元年（一五七三）举人。官江西抚州推官，迁广西河池州知州。有《雪洞稿》。清温汝能《粤东诗海》卷三六、民国张其淦《东莞诗录》卷一五有传。